polyglot-tagger/wikipedia-language-snippets-filtered huggingface dataset:
பியூடைபையின் புகழ் அவரை நிதி திரட்டும் இயக்கங்களுக்கான ஆதரவைத் தூண்ட அனுமதித்தது. 2012 பிப்ரவரி "இணையதளத்தின் இராஜா" எனும் போட்டியில் பியூடைபை பங்கேற்றார். "இணையதளத்தின் இராஜா" எனும் பட்டத்தை அவர் இழந்தார். எனினும் "இணையதள விளையாட்டுகளின் இராஜா" எனும் பட்டத்தை 1-15 பிப்ரவரியில் நடந்த வாக்கெடுப்பில் தேர்ந்தெடுக்கப்பட்டார். பியூடைபை தனக்கு வெற்றி பரிசாக கிடைத்த பணத்தை உலக வனவிலங்கு நிதியகத்திடம் நன்கொடை அளித்தார். அவர் செயின்ட் ஜூட் குழந்தைகள் ஆராய்ச்சி மருத்துவமனைக்காக பணம் திரட்டினார்.
பியூடைபை "வாட்டர் கேம்பெயின்" எனும் தொண்டு நிறுவனத்தைத் துவங்கினார். அதில் அவரது ரசிகர்கள் நன்கொடைகள் அளிக்கலாம். பியூடைபை பத்து மில்லியன் சந்தாதாரர்களை அடைந்த கொண்டாட்டத்தின் போது இந்நிறுவனத்தை துவங்கினார். பியூடைபையும் ஒவ்வொரு 500 காட்சிகளுக்கும் ஒரு டாலரை அத்தொண்டு நிறுவனத்துக்கு அளித்தார். பியூடைபை கொடையை 250,000 அமெரிக்க டாலராக உயர்த்துவதற்கான இலக்கைக் கொண்டிருந்தார். ஆனால் இந்த இயக்கத்தின் இறுதியில், மொத்தமாக எழுப்பப்பட்ட தொகை $ 446,462 ஆகும்.
பெவீக்ஸ் அர்விட் உல்ஃப் கஜெல்பெர்க், இணையத்தில் பியூடைபை என அறியப்படுகிறார். இவர் சுவீடிய வலைத்தள நகைச்சுவையாளர் மற்றும் வீடியோ தயாரிப்பாளர் ஆவார். "லெட்டஸ் ப்ளே" வர்ணனைகள் மற்றும் வீடியோ வலைப்பதிவுகளுக்கு அவர் அறியப்பட்டவர். இவர் கூகுள் நிறுவனத்தின் பிரபல வலைதளமான யூ-டியூபிலும் தனது அதிகமான சந்தாதாரர்களுக்கு பெயர் போனவர்.
மங்கோலியப் பேரரசு கி.பி. 1216-1218ல் காரா கிதையைத் தோற்கடித்தது. படையெடுப்பிற்கு முன் குவாரசமிய அரசமரபுடனான போர், நைமர்களின் இளவரசரான குசலுகு ஆட்சியைக் கைப்பற்றியது ஆகிய காரணங்களால் காரா கிதை பலவீனமாக இருந்தது. குசலுகு அல்மலிக்கை முற்றுகையிட்டபோது அது கரலுகுக்களின் வசம் இருந்தது. கரலுகுக்கள் மங்கோலியப் பேரரசிற்குக் கப்பம் கட்டிக் கொண்டிருந்தனர். செங்கிஸ் கான் குசலுகுவைப் பின்தொடர செபே தலைமையில் ஒரு படையை அனுப்பினார். குசலுகுவின் 30,000 படைவீரர்கள் செபேயின் படையால் கிதான் தலைநகரம் பலசகுனில் தோற்கடிக்கப்பட்டனர். குசலுகுவின் பிரபலமற்ற ஆட்சிக்கு எதிர்ப்புக் கிளம்பியது. இதனால் குசலுகு தற்கால ஆப்கானித்தானுக்குத் ஒடினார். அங்கு இவர் கி.பி. 1218ல் வேட்டைக்காரர்களால் பிடிக்கப்பட்டார். அந்த வேட்டைக்காரர்கள் குசலுகுவை மங்கோலியர்களிடம் ஒப்படைத்தனர். மங்கோலியர்கள் குசலுகுவை சிரச்சேதம் செய்தனர். காரா கிதையை வென்ற பிறகு மங்கோலியப் பேரரசின் எல்லையானது குவாரசமியப் பேரரசு வரை விரிவடைந்திருந்தது. அதுவும் கி.பி. 1219ல் படையெடுப்புக்கு உள்ளானது.
குச்லுக்கின் இறப்பிற்குப் பிறகு மங்கோலியப் பேரரசு காரா கிதையின் மீதான தனது கட்டுப்பாட்டைப் பாதுகாத்துக் கொண்டது. காரா கிதையின் மற்றொரு பிரிவான புரக் ஹஜிப்பால் தோற்றுவிக்கப்பட்ட ஒரு அரச மரபு கிர்மன் மாகாணத்தில் நீடித்தது. அவர்கள் மங்கோலியர்களுக்குக் கப்பம் கட்டினர். ஆனால் மங்கோலிய இல்கானேடு ஆட்சியாளர் ஒல்ஜைடுவின் ஆட்சியின் போது அவர்கள் இல்லாமல் போய் விட்டனர். மங்கோலியர்கள் தற்போது மத்திய ஆசியாவில் குவாரசமியப் பேரரசுடன் எல்லையைக் கொண்ட ஒரு திடமான புறக்காவலைக் கொண்டிருந்தனர். குவாரசமியாவுடனான உறவும் சீக்கிரமே முறிந்து போனது. இதன் காரணமாக அதுவும் மங்கோலியப் படையெடுப்புக்கு உள்ளானது.
மெட்பார்மினைப் பயன்படுத்துவதால், வயிற்றுப்போக்கு, குமட்டல் மற்றும் வயிற்று வலி முதலான பக்கவிளைவுகள் ஏற்படலாம். குறைந்த இரத்த சர்க்கரையை அது ஏற்படுத்துவதற்கு குறைந்தபட்ச வாய்ப்புள்ளது. அதிகளவில் ஊட்டப்பட்டாலோ, முறையின்றி பரிந்துரைக்கப்பட்டாலோ, மெட்பார்மின் உயர் இரத்த லாக்டிக் அமிலம் நிலையை உண்டாக்கலாம். கல்லீரல் நோய் அல்லது சிறுநீரக பிரச்சினைகள் உள்ளவர்கள் மெட்பார்மினைப் பயன்படுத்தக் கூடாது கர்ப்ப காலத்தில் இதைப் பயன்படுத்துவதால் சிக்கல் எதுவும் இருப்பதாக, இதுவரை அறியப்படாத போதும், கர்ப்பகால நீரிழ்வில் இன்சுலினே பொதுவாக விரும்பப்படுகிறது. ஈரல் மூலமான குளுக்கோசு உற்பத்தியைக் குறைப்பதன் மூலமும், உடல் இழையங்களின் இன்சுலின் உணர்திறனை அதிகரிப்பதன் மூலமும் மெட்போர்மின் தொழிற்படுகிறது.
மெட்பார்மின் இலக்டோ அமிலக்குறைபாடு, சிறுநீரக கோளாறுகள் இற்கு மேல் கூடும் தருணங்கள்), நுரையீரல் நோய் மற்றும் கல்லீரல் நோய் என்பன உள்ள நோயாளிகள் மெட்பார்மின் பயன்படுத்தக் கூடாது. அயடினேற்றப்பட்ட கதிர்வரைவியல் ஆய்வுகளின் போது சந்தர்ப்பங்களில்)மெட்பார்மின் பாவனையை தற்காலிகமாகத் தவிர்க்குமாறு சொல்லப்படுகிறது. மீண்டும் பிறகு இரண்டு நாட்களின் பின் சிறுநீரக செயற்பாடு சாதாரணம் என்றால், தொடர்ந்து மெட்பார்மினைப் பயன்படுத்தலாம்.
மெட்பார்மின் என்றும், வணிக ரீதியில் குளுகோபேகே என்றும் விற்கப்படும் மருந்தானது, வகை 2 நீரிழிவுக்கான மருந்தாகவும், குறிப்பாக அதிக எடை கொண்ட நீரிழிவு நோயாளிகளின் சிகிழ்ச்சையில் பயன்படும் மருந்தாகவும் விளங்குகிறது. பல்பையுரு கருப்பை நோய்க்குறியின் சிகிச்சையிலும் மெட்பார்மினைப் பயன்படுத்துவது உண்டு. நீரிழிவின் காரணமான இதய நோய் மற்றும் புற்றுநோய் என்பவற்றை மெட்பார்மின் தடுப்பதாக ஓரிரு ஆய்வுகள் சொல்கின்றன. எடை அதிகரிப்புடன் தொடர்பற்ற மெட்பார்மினானது, வாய் வழியாக எடுக்கப்படுகின்ற ஒரு மருந்தாகும்.
நிலை 2 நீரிழிவு ஆபத்துக்கு முகம் கொடுக்கும் முந்து நீரிழிவு நோயாளிகள், மெட்பார்மினை உள்ளெடுக்கும் போது, நீரிழிவுக்கு உள்ளாகும் ஆபத்திலிருந்து வெளியேற முடியும். ஓரளவு உடற்பயிற்சியும் உணவுக்கட்டுப்பாடும் கூட இதில் அவசியமாகும் அமெரிக்காவில் நிகழ்த்தப்பட்ட ஆய்வொன்றில், வாழ்க்கைமுறையை மாற்றிக்கொண்ட முந்துநீரிழிவு நோயாளிகளின் நீரிழிவு ஆபத்து 58 விழுக்காட்டால் குறைய, மெட்பார்மின் பாவனையாளரிடம் அது 31 விழுக்காடாகக் குறைந்திருந்தது.பல்பையுரு கருப்பை நோய்க்குறிக்கும் இது மிகச்சிறந்த மருந்தாகும்.
1922இல் முதன்முதலாகக் கண்டறியப்பட்ட மெட்பார்மின், இழான் தெர்னே எனும் பிரான்சிய மருத்துவர் 1950களில் மேற்கொண்ட ஆய்வுகளின் விளைவாக, . பிரான்சில் 1957-இலும், அமெரிக்காவில் 1995-இலும் மருத்துவப் பயன்பாட்டுக்கு வந்தது. சுகாதாரக் கட்டமைப்புக்கு அவசியமான், திறன் கொண்ட பாதுகாப்பான மருந்துகளில் ஒன்றாக, உலகத் தூய்நல அமைப்பின் அடித்தேவையான மருந்துகள் பட்டியலில் மெட்பார்மின் இடம்பிடித்திருக்கிறது. வாய்வழி நீரிழிவு மருந்துகளில் மெட்பர்மினே பரவலாக பயன்படுத்தப்படும் மருந்து என்பது நம்பிக்கை.
சல்போனைல்யூரியாக்கள் மற்றும் மருந்துப்போலிகளோடு ஒப்பிடும் போது, மெட்பார்மின் வகை 2 நீரிழிவு நோயாளிகளின் உடல் எடையில் ஏற்படுத்தும் தாக்கம் மிகக்குறைவாகும். நீரிழிவு அற்ற சந்தர்ப்பங்களில் உடற்பருமனை மெட்பார்மின் குறைக்கின்றது என்பதற்கு சில சான்றுகள் உள்ளன. சல்போனைல்யூரியாக்களை விட, மெட்பார்மினால் ஏற்படும் இரத்தச் சர்க்கரைக் குறைவு ஆபத்து மிகக்குறைவு., மெட்பார்மின் குறையடர்த்திக் கொழுமியம் மற்றும் ட்ரைகிளிசரைடின் அளவை ஓரளவு குறைப்பதும் கண்டறியப்பட்டுள்ளது.
பெண் மலட்டுமைச் சந்தர்ப்பங்களில் வழக்கமாகப் பயன்படும் குளோமைபீன் மருந்துக்குச் சமனாக மெட்பார்மினையும் பயன்படுத்தலாம் என்று கண்டறியப்பட்டுள்ளது. ஆனால் குளோமைபீன் சிகிச்சை தோல்வியடைந்தால் மட்டுமே மெட்பார்மினை இரண்டாம் நிலைச் சிகிச்சையாகப் பயன்படுத்த வேண்டும். மற்றொரு ஆய் மெட்பார்மின் கரு உருவாக்க வீதத்தையும் கருத்தரிப்பு வீதத்தையும் அதிகரிப்பதாகக் கண்டுபிடித்திருக்கிறார்கள்.
இங்கிலாந்தில் 1980-90 இடையே இடம்பெற்ற ஆய்வொன்றில், மெட்பார்மின், இதயக்கலன் நோய்களைக் கொண்ட எடைகூடிய வகை 2 நீரிழிவு நோயாளிகளில், ஆபத்தான நிலையைக் குறைக்க உதவுகிறது என்பதற்கான ஆதாரங்கள் கிடைத்தன. எனினும், சமீபத்திய சோதனைகள் மெட்பார்மினால் இதய நோய்களைக் குணமாக்க முடியும் என்ற ஆய்வுமுடிவை ஓரளவு மறுத்திருக்கின்றன.
மெட்பார்மின் வகை 2 நீரிழிவுக்கான முதன்மையான மருந்து எனினும், அதற்கும் பல்பையுரு கருப்பை நோய்க்குறிக்கும் உள்ள நெருங்கிய தொடர்பு காரணமாக அந்நோய்க்கும் மருந்தாகப் பரவலாகப் பயன்படுகிறது. சிறுநீரக நோய், இதய செயலிழப்பு, அல்லது கல்லீரல் பிரச்சினைகள் கொண்ட சிலரிலும் கூட மெட்பார்மின் சிறப்பாக குணரப்படுத்துவது கண்டறியப்பட்டுள்ளது.
இரைப்பை எரிச்சல், வயிற்றுப்போக்கு, தசைப்பிடிப்பு, குமட்டல், வாந்தி, மற்றும் அதிகரித்த வாய்வ என்பன முக்கியமான பக்கவிளைவுகள். ஏனைய நீரிழ்வு எதிர்ப்பு மருந்துகளை விட, மெட்பார்மின் உணவுக்கால்வா தொடர்பான பாதிப்புகளை அதிகம் ஏற்படுத்துகின்றது.
நீகாட்டா நகர அரசு 1889ல் உருவாக்கப்பட்டுள்ளது. பின் 2005ஆம் ஆண்டு பல நகரங்கள் நீகாட்டாவுடன் இணைக்கப்பட்டு தற்போது 810000 மக்கள் வாழ்கின்றனர். ஹொன்சுவின் ஜப்பான் கடல் கடற்கரை உருவாக்கப்பட்டது. 16 ஆம் நூற்றாண்டில், நிக்காடா எனும் துறைமுகம் ஷினனோ ஆற்றின் முகப்பில் நிறுவப்பட்டது, அதே நேரத்தில் அனோகோ ஆற்றின் முகப்பில் நெட்டரி என்ற பெயரில் ஒரு துறைமுக நகரம் உருவாக்கப்பட்டது. செங்குகோ காலத்தின் போது யூசுகி கென்ஷின் ஆட்சியின் கீழ் இந்த பகுதி பரந்திருந்தது. 17 ஆம் நூற்றாண்டில் நிக்காடாவின் பிரதான தீவில் ஒரு கால்வாயின் அமைப்பு கட்டப்பட்டது.
இரண்டாம் உலகப் போரின்போது டோக்கியோவின் தலைநகரங்களுக்கும் ஜப்பானின் கடலுக்கும் இடையில் நிக்காடாவின் மூலோபாய இடம் குடியேறியவர்களுக்கும் இராணுவத்தினருக்கும் ஆசிய கண்டத்தில் இடமாற்றம் செய்வதற்கான ஒரு முக்கிய அம்சமாக இருந்தது. 1945 ஆம் ஆண்டில், போர் முடிவுக்கு வந்தவுடன், ஹைகிஷீமா, கோகுரா, மற்றும் நாகசாகி ஆகிய நான்கு நாடுகளில் ஒன்றான நிக்காடா ஜப்பானில் சரணடைந்தால் அணுகுண்டுக்கு இலக்குகளை எடுத்தது.
1858 ஆம் ஆண்டில், யப்பான்-அமெரிக்கா இன் அமிட்டி மற்றும் வர்த்தக ஒப்பந்தப்படி சர்வதேச வர்த்தகத்திற்காக திறக்கப்பட்ட ஐந்து துறைமுகங்களில் ஒன்றாக நீக்காடா நியமிக்கப்பட்டது. 1886 ஆம் ஆண்டில், முதல் பந்தாய் பாலம் ஷிநானோ ஆற்றின் குறுக்கே கிழக்கில் நிக்காடாவின் குடியிருப்புகளையும் மேற்கில் நட்டாரி யையும் இணைக்க கட்டப்பட்டது. 1914 இல் நிக்காடா நெட்டரி இணைக்கப்பட்டது.
1950 ஆம் ஆண்டில், நீகாட்டா நிலையம் கட்டுமான நிறைவு, பண்டாய் பாலம் இருந்து நகர பகுதியில் விரிவாக்கம் செய்யப்பட்டது. 1955 ல் பேரழிவுகரமான தீவு நகரத்தின் பெரும்பகுதி தீ விபத்தால் சிதையுண்டது. பின் இறுதியில் நகரம் மீண்டும் கட்டமைக்கப்பட்டது.
பின்னர் நேபாள இராச்சியத்திற்கு சென்று, ராணா வம்ச பிரதம அமைச்சர்களுக்கு எதிராக, தங்க பிரசாத் ஆச்சாரியா தலைமையில் போராட்டங்களில் பங்கெடுத்தார். ஏப்ரல் 1950ல் மாத்திரிக பிரசாத் கொய்ராலா நேபாளி காங்கிரஸ் கட்சியின் முதல் தலைவரானார். 1951ல் நேபாள இராச்சியத்தில் ராணா வம்ச பரம்பரை பிரதமர் ஆட்சி முடிவுக்கு வந்த போது,
நேபாள இராச்சியத்திலிருந்து, பிரித்தானிய இந்தியாவிற்கு நாடு கடத்தப்பட்ட தன் தந்தையுடன், மாத்திரிக பிரசாத் கொய்ராலா, தன் தம்பியர்களுடன் இந்திய விடுதலை இயக்கத்தில் பங்கெடுத்து 1930களில் மூன்று மாதம் சிறை சென்றவர். வெள்ளையனே வெளியேறு இயக்கத்தின் போது, பீகார் மாகாணத்தின் மூத்த காங்கிரஸ் தலைவர்கள் சிறையில் இருந்ததால், மாத்திரிக பிரசாத் கொய்ராலா, பிகார் மாநில காங்கிரஸ் கட்சியின் தலைவராக, டாக்டர் இராஜேந்திர பிரசாத்தால் நியமிக்கப்பட்டார்.
கிருஷ்ண பிரசாத் கொய்ராலா - மோகனகுமாரி இணையருக்கு 1912ல் வாரணாசியில் பிறந்தவர். இவரது உடன்பிறப்புகளான விஸ்வேஷ்வர பிரசாத் கொய்ராலா மற்றும் கிரிஜா பிரசாத் கொய்ராலா, நேபாளத்தின் பிரதம அமைச்சர்களாக இருந்தவர்கள். இவரது மூன்றாவது உடன்பிறப்பான தாரினி பிரசாத் கொய்ராலா ஊடகவியளராக பணியாற்றியவர்.
1952ல் மாத்திரிக பிரசாத் கொய்ராலா நேபாள அரசியலமைப்புச் சட்டத்திற்கு எதிராக செயல்பட்டார் எனக் குற்றம் சாட்டபப்ட்டு நேபாள காங்கிரஸ் கட்சியிலிருந்து விலக்கி வைக்கப்பட்டார்.
தேசிய அறிவியல் அருங்காட்சியகங்கள் சபை , என்பது ஒரு தன்னாட்சி அமைப்பு ஆகும். இது இந்திய அரசின் கலாச்சார அமைச்சகத்தின் கீழ் செயற்படுகிறது. இது ஒற்றை நிர்வாக குடையின் கீழே பராமரிக்கப்படும், உலகின் மிகப்பெரிய அறிவியல் மையங்கள் மற்றும் அருங்காட்சியகங்களை நாடுமுழுவதும் கொண்டுள்ளது. இந்தியா முழுவதும் பல்வேறு மாநிலங்களில் 24 அறிவியல் மையங்கள் அல்லது அருங்காட்சியகங்கள் உள்ளன. மேலும் ஒரு ஆய்வு & மேம்பாட்டு ஆய்வகமும் பயிற்சி மையமும் உள்ளன.
தேசிய அறிவியல் அருங்காட்சியகங்கள் குழுமம் பின்வரும் இடங்களில், அந்தந்த மாநில அரசாங்கத்தின் ஒத்துழைப்புடன் அறிவியல் மையங்களை நிறுவி வருகிறது.
கூட்டு விளைபொருட்கள் இயல்பு நிலையில் மூலக்கூறுகள் அல்ல. எத்திலீன் அல்லது கார்பன் மோனாக்சைடு 4 சேர்மத்தோடு சேர்ந்து உருவாகும் கூட்டு விளைபொருட்கள் திண்ம நிலை வேதியியலில் காணப்படும் மிகச் சிறந்த உதாரணமாகும். பிந்தையது, விரிவாக்கப்பட்ட படிகக்கூடு அமைப்புடன் திண்மமாக உள்ளது. சேர்மத்தின் உருவாக்கத்தில், ஒரு புதிய விரிவாக்கப்பட்ட நிலை ஒன்று உருவாகிறது. இந்நிலையில் வாயு மூலக்கூறுகள் தாமிர அணுக்களின் அமைப்பின் ஊடாக ஈனிகளாக ஒருங்கிணைக்கப்பட்டுள்ளன . இந்த வினையும் ஒரு காரத்துடன் லூயி அமிலத்துடனான வினையாகக் கருதப்படலாம். தாமிர அணுவானது, எதிர் மின்னியை ஏற்கும் பணியையும், வாயு மூலக்கூறில் காணப்படும் பை எதிர் மின்னிகள் எதிர்மின்னிகளை வழங்கும் பணியையும் செய்கின்றன.
கூட்டு விளைபொருள் என்பது இரண்டு அல்லது அதற்கு மேற்பட்ட தனித்த அல்லது வேறுபட்ட மூலக்கூறுகளின் கூட்டு வினையினால் விளைந்த விளைபொருளாகும். இந்த விளைபொருளானது, ஒரு ஒற்றை வினையின் விளைவாக அனைத்து பகுதிப்பொருட்களின் அனைத்து அணுக்களையும் கொண்ட ஒரு விளைபொருளாக அமைகிறது. விளைபொருளானது ஒரு தனித்த மூலக்கூறாகும். உதாரணமாக சோடியம் பைசல்பைட்டு ஆல்டிகைடு மூலக்கூறுடன் இணைந்து சல்போனேட்டைத் தருகிறது. இது பல்வேறு மூலக்கூறுகளின் நேரடி கூடுதலிலிருந்து விளைவிக்கப்படுகிறது. அனைத்து மூலக்கூறுகளின் அணுவையும் உள்ளடக்கியது.
கூட்டு விளைபொருட்கள் பெரும்பாலும், லூயிசு அமிலங்களுக்கும், லூயிசு காரங்களுக்கும் இடையேயான வினையின் விளைவாக உருவாகின்றன. லூயி அமிலமான போரேன் மற்றும் லூயி காரமான டெட்ராஐதரோஃப்யூரான் : 3• 4 அல்லது டை எத்தில் ஈதரில் 3• 2 உள்ள ஆக்சிசன் அணு இவை இணைந்து உருவாகும் கூட்டு விளைபொருட்கள் மேலே சொல்லப்பட்ட லூயிசு அமிலங்களுக்கும், லூயிசு காரங்களுக்கும் இடையேயான வினையின் விளைவாக உருவாகும் விளைபொருட்களுக்கான மிகச் சிறந்த உதாரணமாகும்.
மூலக்கூற்றில் காணப்படும் கொள்ளிட நெருக்கடி காரணமாக, கூட்டு விளைபொருளை உருவாக்க முடியாத சேர்மங்கள் அல்லது கலவைகள் தடுக்கப்பட்ட லூயிசு இணைகள் என அழைக்கப்படுகின்றன.
பெண் பித்தனாக இருந்ததற்காகவும், அருந்ததியின் நடன ஆசிரியரை அவன் கற்பழித்து கொண்டதற்காகவும் அருந்ததி பசுபதியை தண்டித்து, மக்களின் மத்தியில் விடுகிறார். மக்களும் அவன் செய்த அநீதிகளுக்காக அவனை அடிக்கின்றனர். குற்றுயிரும் குலையுயிருமாக இருந்த பசுபதி அகோரிகளிடம் சென்று உயிர் பிழைத்து யாராலும் தண்டிக்க முடியாத அசுரனாக மாறி கட்வால் சமஸ்தானத்து மக்களை தண்டிக்கிறான். பின்னர் அருந்ததியும் பசுபதியும் சண்டையிட்டுக் கொள்கின்றனர். அந்த சண்டையில் பசுபதியை கொன்று அருந்ததியும் இறக்கிறார். பசுபதியின் ஆத்மா கோட்டைக்குள் புகுந்து கொள்கிறது. அதுவே இந்த அருந்ததியை ராகுலின் குரலில் தொலைபேசியில் அழைத்து கொலை செய்யத் துடிக்கிறது. கதையை கேட்ட அருந்ததி தனது கொள்ளுப்பாட்டி அருந்ததி எவ்வாறு பசுபதியைப் கொள்ளவேண்டும் என்று எழுதியிருந்த குறிப்பைப் பார்த்து பசுபதியின் ஆத்மாவை கொள்கிறார்.
அருந்ததி 2009 ஆம் ஆண்டு வெளிவந்த திரைப்படம். இப்படம் தமிழ், தெலுங்கு ஆகிய இரு மொழிகளிலும் வெளியிடப்பட்டது. இத்திரைப்படத்தை கொடி இராமக்கிருஷ்ணா இயக்கியுள்ளார். அனுசுக்கா செட்டி, சோனு சூத், சாயாஜி சிண்டே ஆகியோர் நடித்துள்ளனர். இத்திரைப்படம் ஜனவரி 16, 2009 அன்று வெளியிடப்பட்டு நல்ல விமர்சனங்களைப் பெற்றதுடன், அதிக வசூலையும் பெற்றது. அதிக வசூல் செய்த இரண்டாவது தெலுங்குத் திரைப்படம் என்னும் சாதனையையும் இத்திரைப்படம் உருவாக்கியது. தெலுங்கில் பெற்ற வெற்றியைத் தொடர்ந்து தமிழ் மற்றும் மலையாளத்தில் இதே பெயரில் மொழிபெயர்ப்பு செய்யப்பட்டது. மந்ரசக்தி என்று ஒரிய மொழியிலும், சுமித் ஆர்ட்ஸ் நிறுவனத்தால்அருந்ததி-ஏக் அனோகி கஹாணி என்ற பெயரில் இந்தி மொழியிலும் மொழிபெயர்ப்பு செய்யப்பட்டது. வங்காள மொழியில் இத்திரைப்படம் இதே பெயரில் மறு உருவாக்கம் செய்யப்பட்டது. அதில் கோயல் மாலிக் நடித்தார்.
ஒரு பிரிவுரை: தவிர்க்கப்பட்ட துக்கம் என்பது கவிஞர் ஜான் டான்னே ஆங்கிலத்தில் எழுதிய ஒரு நுண்புலக் கவிதை. 1611 அல்லது 1612 ஆம் ஆண்டுவாக்கில் அவர் தனது மனைவி ஆன்னைப் பிரிந்து ஐரோப்பியக் கண்டத்திற்குச் சுற்றுப்பயணம் செய்தபோது எழுதியதாகக் கருதப்படுகிறது. "ஒரு பிரிவுரை" என்பது 36 வரிகளைக் கொண்ட ஒரு காதல் கவிதை. டான்னே இறந்து இரண்டு ஆண்டுகளுக்குப் பின் 1633 ஆம் ஆண்டில் "பாடல்களும் செய்யுட்களும்" என்ற தலைப்பில் ஒரு கவிதை தொகுப்பாக வெளியிடப்பட்டது. இந்தக் கவிதையில் காதலர் இருவர் நீண்ட காலம் பிரிய நேர்ந்தபோது, அவர்களிடையே வெளிப்படும் உணர்ச்சிகளை அழகாகத் தனது கவிதை நடையில் கூறியிருப்பார். விமர்சகரிடத்தில் நல்ல வரவேற்பைப் பெற்றது. இவரின் மற்ற படைப்புகளான ஒரு பிரிவுரை: சாளரத்தில் எனது பெயர், தியானம் , புனித விளக்கங்கள் மற்றும் அழுகையின் பிரிவுரை ஆகியவையும் நல்ல வரவேற்பைப் பெற்றன.
டான்னே தனது கவிதையில் விடுவித்துக் கொள்ள முடியாத இரு முனைகளைக் கொண்ட வரையும் கவராயத்துடன் காதலர்களை ஒப்பிடுகிறார். இவ்வொப்புமையானது அவரது கலை நுணுக்கத் திறணுக்கு எடுத்துக்காட்டு எனப் புகழப்படுகிறது. இது மிகையான நுண்புலக் கவிதைக்கு எடுத்துக்கட்டு என்றும் விமர்சிக்கப்படுகிறது. இருப்பினும் ஆங்கில கவிதைகளில் "நன்கு அறியப்பட்ட கவிதையாக" உள்ளது. இலக்கிய விமர்சகர்களிடத்தில் அறியப்படும் மிகவும் பிரபலமான எடுத்துக்காட்டு மேற்கோள், "டான்னே ஒரு நுட்பமான மற்றும் துல்லியமான வார்த்தைகளை குறிப்பாக "ஒரு பிரிவுரை" என்பதுடன் இணைத்து, கவிதையின் கருப்பொருளை அந்த வார்த்தைகளுடன் பொருந்துமாறு சரியாக பயன்படுத்துகிறார்" என்பதாகும்.
பிரெஞ்சுப் பொரியல் என்பது, நீளமாக வெட்டிப் பொரித்த உருளைக்கிழங்கைக் குறிக்கும். இது அமெரிக்க ஆங்கிலத்தில் வழங்கும் ஃபிரெஞ்ச் ஃபிரைஸ் என்பதன் தமிழாக்கம். இதையே பிரித்தானிய ஆங்கிலத்தில் சிப்ஸ் எனவும், இந்திய ஆங்கிலத்தில் ஃபிங்கர் சிப்ஸ் என்றும் குறிப்பிடுவர். பிரெஞ்சுப் பொரியல் சூடாகவே சாப்பிடுவதற்கு வழங்கப்படுகிறது. இது மெதுமையாகவோ, முறுகலாகவோ இருக்கலாம். இதைப் பொதுவாக, மதிய உணவு அல்லது இரவு உணவின் ஒரு பகுதியாகவோ, அல்லது தனியே சிற்றுண்டியாகவோ உண்பது வழக்கம். இது விரைவு உணவகங்கள், மதுச் சாலைகள் போன்றவற்றின் உணவுப் பட்டியலில் காணப்படும். பொதுவாக பிரெஞ்சுப் பொரியலின் மீது உப்புத்தூள் தூவப்படும். நாடுகளைப் பொறுத்து, பிரெஞ்சுப் பொரியலுடன் தொட்டுக்கொள்வதற்காக தக்காளி சுவைச்சாறு, "கெச்சப்", வினாகிரி, "மயோனிசு" போன்றவற்றை வழங்குவர். கணப்பில் வெதுப்பிய இன்னொரு வகை குறைவான எண்ணெயைப் பயன்படுத்தியோ எண்ணெய் பயன்படுத்தாமலோ தயாரிக்கப்படுகின்றது.
பெரும்பாலான பிரெஞ்சுப் பொரியல்கள், ஏற்கெனவே ஒருமுறை பொரிக்கப்பட்டு அல்லது தொழில் முறையில் காற்றில் உலர்த்தப்பட்டு உறையவைக்கப்பட்ட கிழங்குத் துண்டுகளில் இருந்து தயாரிக்கப்படுகின்றன. புதிதாக வெட்டிய கிழங்குத் துண்டுகள் விற்குமிடங்களில் இடாகோ ரசெட் பெர்பாங்க் என்னும் வகைக் கிழங்கே பயன்படுத்தப்படுகின்றது. இதுவே ஐக்கிய அமெரிக்காவில் பிரெஞ்சுப் பொரியலுக்கான நியமமாகும். பிரெஞ்சுப் பொரியல் தயாரிப்பதற்குப் பொதுவாகப் பயன்படும் எண்ணெய் மரக்கறி எண்ணெய் ஆகும். முற்காலத்தில் மாட்டின் இடுப்பு, சிறுநீரகப் பகுதிகளில் காணும் இறுக்கமான கொழுப்பே இதற்குச் சிறந்தது எனக் கருதப்பட்டது. மக்டொனால்ட்சு, 1990 வரை 93% மாட்டுக் கொழுப்பையும், 7% பருத்திவிதை எண்ணெயையும் பயன்படுத்தியது. இப்போது மாட்டிறைச்சி வாசனையோடு கூடிய மரக்கறி எண்ணெயைப் பயன்படுத்துகிறது.
பிரெஞ்சுப் பொரியல் தயாரிப்பதற்கு முதலில் உருளைக்கிழங்கை உரித்து அதை ஒரேயளவு நீளமான துண்டுகளாக வெட்டப்படும். பின்னர் அவற்றைத் துடைத்து அல்லது குளிர்ந்த நீரில் இட்டு மேற்பரப்பு மாச்சத்து நீக்கப்பட்டு முழுவதுமாக உலர்த்தப்படும். பின்னர் அத்துண்டுகள் ஒன்று அல்லது இரண்டு படிமுறைகளில் பொரிக்கப்படும். இரண்டு முறை பொரிக்கும் நுட்பம் சிறப்பான விளைவுகளைத் தரும் என்பது பல சமையல் வல்லுனர்களின் கருத்தாக உள்ளது. புதிதாகக் கிண்டி எடுக்கப்பட்ட உருளைக்கிழங்கு கூடிய நீர்த்தன்மை கொண்டிருக்கும் என்பதால், பொரியலும் நீர்த்தன்மை உள்ளதாகக் கிடைக்கும். எனவே குறிப்பிட்ட காலம் சேமிப்பில் இருந்த கிழங்குகளே பிரெஞ்சுப் பொரியலுக்கு உகந்தவை.
இரண்டு படிநிலை முறையில் முதல் படியில், சூடான எண்ணெயில் பொரிக்கப்படும். இது முன்னரே செய்து வைக்கப்படலாம். பின்னர் இது இன்னொரு முறை மிகக்குறைந்த நேரம் மிகச் சூடான எண்ணெயில் பொரித்து மேற்பரப்பு மட்டும் முறுக வைக்கப்படும். பின்னர் இவை ஒரு வடிதட்டில் அல்லது ஒரு துணியில் வடித்து, உப்பிட்டு உண்ண வழங்கலாம். ஒவ்வொரு படியிலும் எவ்வளவு நேரம் பொரிக்க வேண்டும் என்பது கிழங்குத் துண்டின் அளவில் தங்கியுள்ளது. எடுத்துக்காட்டாக, 2-3 மிமீ அளவுள்ள துண்டுகளாயின் முதல் படியில் மூன்று நிமிடங்களும், இரண்டாம் படியில் சில செக்கன்களும் மட்டும் போதுமானது.
இந்தத் திரைப்படமானது ஆகஸ்டு 5, 2011 ஆம் ஆண்டில் வெளியானது. ரசிகர்கள் மற்றும் விமர்சக ரீதியில் நல்ல வரவேற்பைப் பெற்றது. இது சிறந்த காட்சியமைப்பிற்காக அகாதமி விருதுக்கு பரிந்துரைக்கப்பட்டது. சிறந்த இயக்குனர், சிறந்த எழுத்தாளார் ஜஃபா மற்றும் சில்வர் ஆகிய விருதுகள் உட்பட 5 பிரிவுகளில் சனி விருதுக்கு பரிந்துரைக்கப்பட்டது. சிறந்த அறிவியல் புனைவு திரைப்படம், சிறந்த துணைக்கதாப்பாத்திரம் - செர்கிசு மற்றும் சிறந்த காட்சியமைப்புக்கான விருதுகளை வென்றது. இந்தப் படத்தின் தொடர்ச்சியாக மனிதக் குரங்குகளின் எழுச்சி சூலை 11, 2014 ஆம் ஆண்டிலும் அடுத்த பாகமான மனிதக் குரங்குகளின் போர் சூலை 14, 2017 ஆம் ஆண்டிலும் வெளியானது.
ஐந்து வருடங்கள் கழித்து சீஸர் தான் யார் என்றும் எங்கிருந்து வந்தேன் என்பன பற்றி வில்லிடம் கேட்கிறது. ஒருநாள் வில்லினுடைய தந்தை மறதியாக வேறொருவரின் தானுந்தை இயக்க முற்படுகிறார். அதில் அண்டைவீட்டார் அவரைத் தாக்கமுற்படவே சீஸர் அவரைத் தாக்குகிறது. எனவே அது குரங்குகளுக்கான சிறையில் அடைக்கப்படுகிறது. அதன் பாதுகாப்பாளர் டாட்ஜ் லேண்டன் அந்தக் குரங்குகளிடம் மிகக் கடுமையாக நடந்துகொள்கிறார்.அதே சமயத்தில் தான் கண்டுபிடித்த மருந்து பற்றி தனது முதலாளியிடம் எடுத்துக் கூறி மீண்டும் அது பற்றி பரிசோதனை செய்ய அனுமதி கேட்கிறான். அவரும் அனுமதி தருகிறார் . கோபா எனும் சிம்பன்சிக்கு ஏ எல் இசட்-113 எனும் மருந்தை செலுத்துகின்றனர்.
ஒருநாள் சீசரை மீண்டும் கூண்டிற்குள் போக வேண்டுமென்று அதன் பாதுகாப்பளரான டாட்ஜ் லேண்டன் கட்டளையிடுகிறார். முதல்முறையாக சீஸர் முடியாது என கூச்சலிடுகிறது. பின் இருவருக்குமிடையே சண்டைநடக்கிறது அதில் சீஸர் வெற்றி பெற்று அங்கிருந்த மற்ற சிம்பன்சிகளையும் காப்பாற்றுகிறது. மேலும் ஜெனிசிஸ் சென்று அங்கு ஆய்விற்காக வைத்துள்ள சிம்பன்சிகளையும் காப்பாற்றுகிறது. பின் ஊசியிலை மரங்கள் உள்ள காட்டிற்குச் செல்கின்றன. வில் அங்குசென்று தன்னுடன் வருமாறு சீஸரிடம் கேட்கிறான் ஆனால் சீஸரோ இது தான் தனது வீடு என மனிதர்கள் போல் பேசுகிறது. இதனைப் புரிந்துகொண்ட வில் அங்கிருந்து செல்கிறான்.
ஜேம்ஸ் ஃபிரான்கோ, ஃப்ரெய்டா பிந்தோ, ஜான் லித்கோ, பிரையன் காஸ், டாம் ஃபெல்டன், டேவிட் ஓயலோவ் மற்றும் ஆண்டி செர்கிசு ஆகியோர் முக்கியக் கதாப்பாத்திரங்களில் நடித்துள்ளனர். ரிக் ஜஃபா மற்றும் அம்ந்தா சில்வர் ஆகியோர் எழுதிய இதனை 20ஆம் சென்சுரி பாக்ஸ் நிறுவனம் தயாரித்துள்ளது. 1972 அம் ஆண்டு வெளிவந்த பிளானட் ஆஃப் தெ ஏப்ஸ் திரைப்படத்தைத் தழுவி இது எடுக்கப்பட்டது.
மனித குரங்குகளின் புரட்சி என்பது 2011 ஆம் ஆண்டில் அமெரிக்க அறிவியல் புனைவு திரைப்படம் ஆகும். இந்தத் திரைப்படத்தை ரூபர்ட் வைட்என்பவர் இயக்கியுள்ளார்.
இந்தத் திரைப்படத்தின் பின்னணி இசையானது பட்ரிக் டோயிலால் உருவாக்கப்பட்டு ஜேம்ஸ்ஷியர்மனால் ஹாலிவுட் படமனை சிம்பொனியில் நடத்தப்பட்டது.
சித்திரங்குடி பறவைகள் சரணாலயம் என்பது "சித்திரங்குடி கண்மாய்" எனவும் அறியப்படும் ஒரு பறவைகள் சரணாலயம் ஆகும். இது 0.4763 சதுர கிலோமீட்டரகள் பரப்பளவு கொண்ட பாதுகாக்கப்பட்ட பகுதியாக 1989ஆம் ஆண்டில் அறிவிக்கப்பட்டது. இது இந்தியாவின் தமிழ்நாடு மாநிலத்தில், இராமநாதபுரம் மாவட்டத்திலுள்ள முதுகுளத்தூர் தாலுகாவின் சித்திரங்குடி கிராமத்திலுள்ளது. இதனருகில் கஞ்சிரான் குளம் பறவைகள் சரணாலயம் உள்ளது. இதன் குறிப்பிடத்தக்க அம்சம் பல நாடுகளிலிருந்து இடம்பெயர்ந்து வரும் நாரை இனங்கள், இங்குள்ள கருவேல மரங்களில் தங்கி இருக்கும். சர்வதேச பெயர்: சித்திரங்குடிமற்றும் கஞ்சிரான்குளம் பறவை சரணாலயம், குறியீடு: 261, அடிப்படை: 1, 4.
இங்குள்ள தாவரங்கள் பெரும்பாலும் வெப்பமண்டல உலர் இலையுதிர் காடுகளைச் சார்ந்தது. அதில் பெரும்பாலும் கருவேலம் மேலும் சீமைக் கருவேலம் மற்றும் பெர்முடா புல் வளருகிறது. வனவியல் தோட்ட விவசாயப் பிரிவு மூலமாக 1979 ஆம் ஆண்டில் ஒரே ஒரு கருவேல மரம் நடப்பட்டது. இன்று அது சரணாலயத்தின் பெரும்பாலான பகுதியை ஆக்கிரமித்துள்ளது.
இந்த சரணாலயத்திலுள்ள குளத்தின் வெளிப்பகுதியில் புளி மரங்கள், அத்தி மரங்கள், வேப்ப மரங்கள், பூவரசு மரங்கள் பட்டு மரங்கள் , முருங்கை மரங்கள் மற்றும் ஆசியப் பனை ஆகியன உள்ளன. மருத்துவ தாவரங்களான துளசி மற்றும் காந்தள் ஆகியனவும் வளருகின்றன.
அக்டோபர் மற்றும் பிப்ரவரி மாதங்களில் இடம்பெயரும் நீர்ப்பறவைகள் வருகை தருகிறது அவற்றுள் பின்வருவன அடங்கும்: கூழைக்கடா, நத்தை குத்தி நாரை, சாம்பல் நாரை, செந்நாரை, குளத்து நாரை, சின்னக் கொக்கு மற்றும் பெரிய கொக்கு.
ருத்ரா என்ற மர்மநபர் சில வருடங்களுக்கு முன் சில முக்கிய நபர்களை கொலை செய்திருக்கிறார். அவரைக் கண்டுபிடித்து அழித்துவிட்டதாக அறிவிக்கிறார் காவல்துறை அதிகாரி நயன்தாரா.ஆனால், சிலவருடம் கழித்து அதே பெயரில் அதே குற்றப்பாணியில் ஒருவன் தொடர்கொலைகள் செய்து காவல்துறைக்கு சவால் விடுகிறான் ஒருவன். ஆனால் நயன்தாரா அந்த ருத்ரா வேறு இந்த ருத்ரா வேறு எனக் கூறி தற்கால தொடர்கொலையாளியை அடையாளம் கண்டு அழிக்கிறார். உண்மைக் குற்றவாளி ருத்ரா ஏன் முந்தைய தொடர்கொலைகள் செய்தார்?
இமைக்கா நொடிகள் என்பது 2018 ஆம் ஆண்டு வெளியான ஒரு தமிழ்த் திரைப்படமாகும். இத்திரைப்படமானது ஆர். அஜய் ஞானமுத்துவால் எழுதி, இயக்கி சி. ஜெ. ஜெயக்குமாரால் தயாரிக்கப்பட்டது. அதர்வா, நயன்தாரா, அனுராக் காஷ்யப், ராஷி கன்னா ஆகியோர் முக்கியக் கதாப்பாத்திரங்களில் நடித்துள்ளனர். இத்திரைப்படத்தில் ஹிப்ஹாப் தமிழா இசையமைத்துள்ளார். ஆர். டி. ராஜசேகரின் ஒளிப்பதிவு மற்றும் புவன் சீனிவாசனின் படத்தொகுப்பு ஆகியவற்றை உள்ளடக்கி, இத்திரைப்படம் அக்டோபர் 30, 2018 அன்று வெளியானது. இத்திரைப்படத்தின் படப்பிடிப்பு 2016 இல் தொடங்கப்பட்டது.
இத்திரைப்படத்தின் படப்பிடிப்பு பெங்களூருவில் திசம்பர் 2016இல் தொடங்கப்பட்டது. நம்ம மெட்ரோவின் சுரங்கங்களில் படப்பிடிப்பு நடத்தப்பட்டுள்ளது. பெங்களூரு நகரினை 25 நாட்களுக்கும் மேலாக ஒளிப்பதிவு செய்துள்ளனர். மெட்ரோ தொடர்வண்டியின் சுரங்கப்பாதை மட்டும் இரண்டு இரவுகளுக்கு எடுக்கப்பட்டுள்ளது. இப்படத்தின் படப்பிடிப்பு திசம்பர் 17, 2017 இல் நிறைவுள்ளது.
கான் திரைத்துறையில் நடிகையாக குறைந்த பட்ஜெட் பாலிவுட் படமான யே ஹி ஹை ஹை சொசைட்டி, என்ற படத்தில் நடித்தார். இத்திரைப்படம் மார்ச் 2005 இல் திரைக்கு வந்தது. தொடர்ச்சியாக தொலைக்காட்சி விளம்பரங்களிலும், விளம்பரப் படங்களிலும் தோன்றத் தொடங்கினார்.
சனா கான் ஒரு இந்திய நடிகை, விளம்பர மங்கை, மற்றும் நடனக்கலைஞரும் ஆவார். கான் முதலில் தனது தொழில் வாழ்க்கையை விளம்பரப் படங்களில் நடித்துத் தொடங்கி பின்னர் திரைத்துறைக்கு வந்தார். அவர் தென்னிந்தியத் திரைப்படங்களிலும், தொலைக்காட்சி விளம்பரங்களிலும் நடித்துள்ளார். சில திரைப்படங்களில் சிறப்புத் தோற்றமாக நடனக் காட்சிகளில் மட்டும் நடித்துள்ள இவர், சில தொலைக்காட்சி மெய் நிகழ்வுத் தெடார்களிலும் தோன்றியுள்ளார். இவர் 5 மொழிகளைச் சார்ந்த 14 திரைப்படங்களிலும், 50 க்கும் மேற்பட்ட விளம்பரப் படங்களிலும் நடித்துள்ளார். இந்தியில் ”பிக் பாஸ்” நிகழ்ச்சியில் போட்டியாளராக இருந்தார்.
சனா கான் மும்பையில் பிறந்து வளர்ந்தார். அவரது தந்தை இசுலாமிய மதத்தைச் சார்ந்த மலையாளி ஆவார். இவர் கன்னூரைச் சார்ந்தவர். சனா கானுடைய தாய் சாயிடா மும்பையைச் சார்ந்தவர். கான் தனது மேல்நிலைக் கல்வியை மும்பையில் முடித்தார். இளம் வயதிலேயே விளம்பரத் துறையில் நடிக்க வந்து விட்டதால் அவர் அதற்குப் பின் தனது கல்வியைத் தொடரவில்லை.